ODVÁŽNE PÁTRANIE PO SVIATOČNEJ NÁLADE NA HRADE DEVÍN
2024-12-06 17:30 - 19:30 (Europe/Bratislava) | Hrad Devín, Muránska 10, Bratislava, Slovakia (Slovak Republic)
Ako vyzerá hrad počas zimnej noci? Aké rôzne zákutia a nástrahy ukrýva? Dokáže vaša rodinka v jeho útrobách spolupracovať a nájsť spolu Mikulášove stopy? Pozývame všetky odvážne deti a ich rodičov na nočnú pátračku. Trúfate si? Pripravte si baterku a spoznajte hrad potme. Zapojíte všetky zmysly, dozviete sa kopu pútavých informácií, vyskúšate si zaujímavé aktivity, ale aj nočné opekanie maršmelov a spolu s nami si otestujete odvahu. Odmena istá!
Kapacita podujatia je obmedzená.
Vstupné:
Malá rodinná vstupenka (1 dospelí + 2deti) – 10 €
Veľká rodinná vstupenka (2 dospelí + 3 deti) – 15 €
Vstupenky v predaji na GoOut.net.

ZA HRADBAMI DEVÍNA // komentovaná prechádzka
2025-01-19 15:00 - 16:30 | Hrad Devín, Muránska 10, Bratislava, Slovakia (Slovak Republic)
Vstúpte do nového roka prechádzkou s Petrou Palíkovou Kohútovou, správkyňou hradu Devín. Prevedie vás areálom hradu a porozpráva o plánoch na novú sezónu 2025. Dozviete sa, čo všetko sa na hrade aktuálne deje, aké plány máme na tento rok a čo si pre vás pripravujeme na hlavnú sezónu. Nebude chýbať horúci nápoj na zahriatie. Príďte si vychutnať atmosféru hradu Devín v nedeľný zimný podvečer, užiť si pohľady na západ slnka z hradných múrov a nahliadnuť do zákulisia správy hradu.
Vstupné: 5,00 €
Vstupenky v predaji v pokladnici hradu Devín alebo na GoOut.net.

KTO JE HELENA? A PREČO BY NÁS MAL ZAUJÍMAŤ JEJ PRÍBEH? // zážitkové podujatie
2025-01-30 18:00 - 19:30 | Hrad Devín, Muránska 10, Bratislava, Slovakia (Slovak Republic)
Pozývame vás na zážitkové podujatie s tvorcami platformy Gamifactory, kde sa naučíte, ako môžu hry pozitívne ovplyvniť vzdelávanie (sa). Ukážeme vám, prečo sú hry skvelým vzdelávacím nástrojom a ako ich používať. Venovať sa budeme hlavne novej hre z ich dielne – Kto je Helena? Môžete sa tešiť na večernú atmosféru hradu Devín a výstavu Pozor, hranica!, ktorá s témou a príbehom hry voľne súvisí, a spolu si tu hru zahráme.
Hra ponúkne exkurz do obdobia totalitného režimu v Československu a ukazuje obraz rodinných vzťahov poznačených emigráciou do USA. Príbeh Heleny sa nikdy nestal, ale mohol sa. Kto je Helena? je historicky presná príbehová hra, v ktorej odkrývate tajomstvo rodiny Dobšinských poznačené komunistickým režimom v Československu. Týmto tajomstvom je Helena. Ambiciózna vedkyňa, ktorá počas Pražskej jari v roku 1968 emigrovala z Československa do USA a už nikdy sa nevrátila. Až kým…
Spoluorganizátorom podujatia je platforma Gamifactory.
Partnerom podujatia je Sokratov inštitút.
Vstupné: základné 4 €/zľavnené 2 €
Vstupenky v predaji na GoOut.net už čoskoro.

PO STOPÁCH MILÉNIOVÉHO POMNÍKA NA HRADE DEVÍN // komentovaná prehliadka
2025-02-16 15:00 - 16:30 | Hrad Devín, Muránska 10, Bratislava, Slovakia (Slovak Republic)
Už je to 104 rokov, čo hradom Devín otriasli výbuchy, ktoré spečatili osud miléniového pomníka postaveného pri príležitosti oslavy tisícročného výročia príchodu starých Maďarov do Karpatskej kotliny.
Kde bol na hrade umiestnený? Ako vyzeral? Čo viedlo k jeho vzniku a neskoršej deštrukcii?
Príďte sa k nám na hrad Devín dozvedieť niečo viac o pomníku, ktorý v priebehu storočia upadol do zabudnutia.
Areálom hradu vás bude sprevádzať kurátor Slovenského národného múzea Juraj Hrica. Na konci prehliadky sa môžete tešiť na teplý čaj.
Vstupné: 5 €
Vstupenky v predaji na GoOut.net a v pokladnici hradu Devín

Nočná obloha nad hradom Devín // NIGHT SKY OVER DEVÍN CASTLE
2025-03-07 18:30 - 21:30 | Hrad Devín, Muránska 10, Bratislava, Slovakia (Slovak Republic)
SK:
Pozorovali ste už niekedy vesmír profesionálnym teleskopom?
O tento zážitok sa v piatok 7. marca o 18.30 h v exteriéroch hradu Devín postará Múzeum mesta Bratislavy v spolupráci s profesionálmi zo Slovenského zväzu astronómov. Za ich výkladu a asistencie budú mať návštevníci/čky možnosť pozorovať nočnú oblohu a namieriť teleskop na vesmírne telesá, napríklad Jupiter, Mars, Mesiac, dvojhviezdy, ako i objekty hlbokého vesmíru – galaxie či hmloviny. Brány sa pre návštevníkov otvoria o 18.30 h a pozorovanie s odborným výkladom sa začne o 19.00 h.
Na podujatie si treba priniesť vlastné svietidlo, baterku alebo čelovku s funkciou červeného svetla.
Doplňujúce informácie a odporúčania:

Odporúčané je teplo sa obliecť a obuť. Podujatie sa uskutoční v exteriéri hradu Devín; v zimných mesiacoch a po zotmení môže byť pocitová teplota nízka.
Pre čo najlepší zážitok z pozorovania je potrebné počas celého podujatia používať výlučne červené svetlo, ktoré nenaruší prispôsobenie oka na tmu. Po osvetlení oka bielym svetlom baterky alebo displeja mobilu trvá zraku opäť sa adaptovať na tmu minimálne 20 minút.
Ak nezoženiete svietidlo s červeným svetlom, obaľte si obyčajnú baterku červeným celofánom, červenou fóliou alebo červenou látkou.

V prípade nepriaznivej meteorologickej situácie je zmena termínu vyhradená.
Pre aktuálne informácie sledujte webstránky hraddevin.mmb.sk a mmb.sk alebo sociálne siete MMB.
Vstupné: základné vstupné 8 €
Vstupenky v predaji na pokladni Hradu Devín.
Podujatie je organizované v spolupráci so Slovenským zväzom astronómov.

EN:
Have you ever looked at space with a professional telescope?
The Bratislava City Museum in cooperation with professionals from the Slovak Association of Astronomers will take care of this experience on Friday, 7 March at 6.30 p.m. in the exteriors of Devín Castle. With their interpretation and assistance, visitors will have the opportunity to observe the night sky and point a telescope at celestial objects such as Jupiter, Mars, the Moon, binary stars, as well as deep space objects – galaxies and nebulae. The gates will open to visitors at 6.30 p.m. and the observing with expert commentary will start at 7 p.m.
Bring your own torch, flashlight, or headlamp with a red light function to the event.
Additional information and recommendations:
Warm clothing and footwear are recommended. The event will take place in the exterior of Devín Castle; during the winter months and after dark, the temperature may feel low.
For the best viewing experience, only red light should be used throughout the event, as it will not interfere with the eye’s adjustment to darkness. After illuminating the eye with the white light of a flashlight or cell phone display, it takes at least 20 minutes for the eye to re-adapt to the dark.
If you do not get a flashlight with a red light, wrap a regular flashlight with red cellophane, red foil, or red cloth.
Subject to change in the event of inclement weather.
For up-to-date information, follow the websites hraddevin.mmb.sk and mmb.sk or the BCM socials.
Admission: basic admission 8 €
Tickets are on sale at the Devín Castle ticket office.

DEVÍN AKO SÚČASŤ ŽELEZNEJ OPONY – AJ PRE NEPOČUJÚCICH // kurátorský výklad
2025-03-22 17:00 - 20:00 | Hrad Devín, Muránska 10, Bratislava, Slovakia (Slovak Republic)
Zimnú sezónu na hrade Devín ukončí kurátorský sprievod výstavou Pozor, hranica! Devín v železnej opone 1948 – 1989. Účastníctvo sa dozvie, ako vznikla, fungovala a zanikla železná opona pod hradom Devín a ako ovplyvňovala dianie na samotnom hrade a v mestskej časti. Priblížená bude podoba vojenských opatrení na hraniciach s Rakúskom, na výstave budú aj dobové dokumenty mapujúce konkrétne pokusy o útek práve cez devínsky úsek štátnej hranice.
Podujatie bude tlmočené do slovenského posunkového jazyka pre Nepočujúcich a ľudí so sluchovým znevýhodnením. Prosíme preto, aby ste umožnili Nepočujúcim osobám dostatočný výhľad na tlmočiacu osobu.
Program pripravujeme v spolupráci s organizáciou Myslím – centrum kultúry Nepočujúcich.
Kapacita podujatia je obmedzená.
Vstupné: základné 5 €/zľavnené 2,50 €
Vstupenky v predaji na GoOut.net.

DEVÍN: DOTYK DEJÍN // podujatie pre nevidiacich
2025-04-05 14:00 - 16:00 | Hrad Devín, Muránska 10, Bratislava, Slovakia (Slovak Republic)
Dotknite sa histórie hradu Devín! Múzeum mesta Bratislavy v spolupráci s Úniou nevidiacich a slabozrakých Slovenska pozýva na podujatie pri príležitosti osadenia haptického modelu hradu Devín, ktorý sprístupní históriu tejto pamiatky návštevníkom/-čkám so zrakovým znevýhodnením. Súčasťou programu bude komentovaná prehliadka a môžete sa tešiť aj na ďalšie bádateľské aktivity v rámci areálu hradu Devín.
Kapacita podujatia je obmedzená: 25 ľudí
Registrácia na podujatie formou mailu na: karolina.jurikova@mmb.sk.
Podujatie je organizované v spolupráci s Úniou nevidiacich a slabozrakých Slovenska.
Pre aktuálne informácie sledujte webstránky hraddevin.mmb.sk a mmb.sk alebo sociálne siete MMB.

JARmok na hrade Devín – veľkonočná zábava pre malých i veľkých! // komunitné podujatie
2025-04-12 10:00 - 17:00
Príďte osláviť JAR na hrad Devín a užite si deň plný zážitkov a radosti! Pre najmenších bude pripravený lov na vajíčka, interaktívna mapa s úlohami a komentovaná prehliadka, počas ktorej deti objavia tajomstvá hradu a odnesú si sladkú odmenu. Spolu so združením BROZ sa ponoríte do sveta pastvy, objavíte, akú úlohu majú ovečky na hrade. Pre milovníkov a milovníčky fotenia je pripravená fotosúťaž o najzaujímavejšiu fotku s uloveným čokoládovým vajíčkom, v ktorej môžete vyhrať skvelé ceny!
Nezabudli sme ani na stánky s lokálnymi a historickými výrobkami a chutným občerstvením. A čo by to bol za JARmok na hrade Devín bez lahodného ríbezľáku?
Nechajte sa vtiahnuť do jedinečnej atmosféry JARI na jednom z najkrajších historických miest Slovenska. Vezmite rodinu, priateľov a blízkych, príďte sa zabaviť, spoznávať tradície a objavovať krásy hradu Devín.
Tešíme sa na vás!
Podujatie sa koná v spolupráci s MČ Bratislava-Devín.
Program:
Otvorenie brán – 10:00
Hradné vajíčkobranie – 10:30 – Príďte so svojimi deťmi zažiť veľkonočné dobrodružstvo plné zábavy a sladkých prekvapení! Hradné vajíčkobranie bude rozdelené do dvoch zón, aby si ho užili malí aj veľkí hľadači. Pre najmenších bude pripravená bezpečná a jednoduchá zóna, kde si môžu naplno vychutnať radosť z objavovania. Staršie deti sa vydajú na dobrodružný lov po celom areáli hradu Devín, kde sa vajíčka môžu skrývať aj na tých najnečakanejších miestach. Nezabudnite byť v strehu – šikovnosť, rýchle nohy a bystré oči sa vám určite zídu!
Mapka plná tajomstiev – 12:00 – Pripravte sa na dobrodružnú výpravu naprieč hradom Devín! S našou interaktívnou mapou, plnou napínavých úloh a fascinujúcich faktov, sa vydáte po stopách tajomstiev ukrytých v jeho zákutiach. Stačí si vziať ceruzku, bystrú myseľ a odvahu objavovať. Hovorí sa, že tí, ktorí rozlúštia všetky hádanky, odomknú pokladnicu so sladkým prekvapením. Pridáte sa k hľadaniu pokladu?
Pastva na Devíne – 14:00 – Príďte na zaujímavú prednášku o pastve a chove ovečiek, kde spoznáte ich dôležitú úlohu v živote hradu Devín. Zistíte, prečo sú ovečky a ďalšie zvieratká neoddeliteľnou súčasťou tohto historického miesta.
Odfoť sa s uloveným čokoládovým vajíčkom a vyhraj! – Počas celého dňa prebieha súťaž o najzaujímavejšiu fotku s uloveným čokoládovým vajíčkom. Stačí, ak nás označíte na Instagram/Facebook @muzeummestabratislavy alebo pošlete svoje fotografie na náš e-mail hrad.devin@mmb.sk a automaticky sa zapojíte do súťaže o skvelé ceny, ako napríklad permanentku na vstup do expozícií MMB. Tak neváhajte – užívajte si fotenie a ukážte nám, kto je tu pravý „čokoládový“ fotograf/ka!
Vstupné: Základný hradný cenník pre apríl. Vstupenky sú k dispozícii v pokladnici hradu Devín.
Vstup zdarma pre dieťa a jedného dospelého s košíkom na zber vajíčok – platí od 10:00 do 11:00. Po tomto čase sa uplatňuje bežný cenník vstupného.

ODVÁŽNE PÁTRANIE NA HRADE DEVÍN – STRATIL SA ĽUDOVÍT! // podujatie pre rodiny s deťmi
2025-04-25 17:00 - 19:00 | Hrad Devín, Muránska 10, Bratislava, Slovakia (Slovak Republic)
Vydajte sa s nami na napínavú cestu časom a pomôžte vyriešiť záhadu! Jeden slávny Ľudovít sa stratil na hrade Devín a je len na vás, aby ste ho našli.
Rodiny s deťmi sa môžu tešiť na interaktívne pátranie po stopách ukrytých v areáli hradu. Prostredníctvom zábavných úloh a hádaniek sa prenesiete do obdobia, v ktorom Ľudovít žil, a objavíte množstvo fascinujúcich príbehov o hrade.
Pripravte sa na dobrodružstvo plné objavovania, učenia a spoločnej zábavy!
Kapacita podujatia je obmedzená: 15 rodín
Vstupné:
Malá rodinná vstupenka (1 dospelý + 2 deti) – 10 €
Veľká rodinná vstupenka (2 dospelí + 3 deti) – 15 €
Vstupenky sú k dispozícii na GoOut.net.

ŽIVÁ HISTÓRIA // LIVING HISTORY
2025-05-04 10:00 - 18:00 | Hrad Devín, Muránska 10, Bratislava, Slovakia (Slovak Republic)
Ste pripravení vkročiť do minulosti? Prvú májovú nedeľu sa hrad Devín premení na skutočnú kroniku pod holým nebom! Čakajú vás rytieri v plnej zbroji, šermiarske súboje, stredoveká hudba, remeslá, prednášky aj zážitky pre malých aj veľkých zvedavcov.
Zažijete atmosféru dávnych čias tak, ako ste ju ešte nepoznali – nie len ako diváci, ale priamo v centre diania. Od rímskych legionárov po šľachtickú módu, od avarských strelcov po hlaholiku – história na Devíne bude tentoraz nielen vidieť, ale aj počuť, cítiť a zažiť.
Organizátorom podujatia je Skupina historického šermu URSUS v spolupráci s Múzeom mesta Bratislavy.
Vstupenky: základné: 12 € / zľavené: 6 € / veľké rodinné: (2+3) 27 € / malé rodinné: (1+2) 15 €
Vstupenky: v predaji v pokladnici hradu Devín / online na webe hraddevin.mmb.sk
Foto: Barbara Debrecká / SHŠ Ursus.
EN
Are you ready to step into the past? On the first Sunday of May, Devín Castle will transform into a living, open-air chronicle of history! Get ready for a day filled with fully armed knights, sword-fighting duels, medieval music, crafts, lectures, and unforgettable experiences for curious visitors of all ages.
You’ll experience the atmosphere of bygone times like never before – not just as a spectator, but right in the heart of the action. From Roman legionaries to noble fashion, Avar archers to the ancient Glagolitic script – history at Devín will not only be seen but heard, felt, and truly lived.
The event is organized by the Historical Fencing Group URSUS in cooperation with the Bratislava City Museum.
Tickets: Standard: €12 / Discounted: €6 / Large family (2 adults + 3 children): €27 / Small family (1 adult + 2 children): €15
Tickets: Available at the Devín Castle ticket office or online at hraddevin.mmb.sk
Foto: Barbara Debrecká / SHŠ Ursus.

SPOZNAJTE HRAD DEVÍN // lektorské výklady v slovenskom jazyku
2025-05-17 10:00 - 21:00 | Hrad Devín, Muránska 10, Bratislava, Slovakia (Slovak Republic)
Zažite nezabudnuteľnú atmosféru Noci múzeí a galérií na hrade Devín! Hrad otvorí svoje brány až do 21:00 (posledný vstup 20.00), aby ste mohli objaviť jeho tajomstvá v magickej nočnej atmosfére. Príďte a objavte fascinujúce príbehy hradu, ktorý stráži sútok riek Moravy a Dunaja, počas bezplatných lektorských výkladov. Štart prehliadky: Výstavný pavilón.
Bezplatné lektorské výklady v časoch: 10:15, 12:15, 14:00 a 16:30, 18:00
Viac informácií v pokladnici hradu Devín.
Vstupné: vstup iba s platnou vstupenkou NMG

NOČNÝ DEVÍN: KEĎ SA HISTÓRII NECHCE SPAŤ // komentovaná prehliadka
2025-05-17 20:00 - 22:00 | Hrad Devín, Muránska 10, Bratislava, Slovakia (Slovak Republic)
Vydajte sa s nami na špeciálnu nočnú prehliadku. S baterkami v rukách preskúmame miesta, ktoré cez deň zostávajú neobjavené, preto si ich určite nezabudnite. Objavte Devín inak – temnejší, tichší a plný záhad. História ožije v tme. A vy budete pri tom. *
*Rezervácia prehliadky zdarma, pre vstup je potrebná platná vstupenka NMG
Kapacita podujatia je obmedzená: 30 ľudí
Vstupné: vstup iba s platnou vstupenkou NMG
Rezervácia prehliadky na GoOut.net.

GEOLOGICKÁ PRECHÁDZKA: OD SANDBERGU PO HRAD DEVÍN // komentovaná vychádzka
2025-05-24 15:00 - 17:00 | Hrad Devín, Muránska 10, Bratislava, Slovakia (Slovak Republic)
Pozývame vás na komentovanú vychádzku, ktorá spája ľahkú turistiku s odborným, no zároveň pútavým výkladom geológa Jána Madarása zo Slovenskej akadémie vied. Trasa vedie zo Sandbergu v Devínskej Novej Vsi cez územie Devínskej Kobyly až k hradnému vrchu Devín. Počas putovania sa dozviete, ako sa táto krajina menila v priebehu geologických období, aké horniny ju tvoria a prečo patrí medzi najpestrejšie geologické lokality na Slovensku. Dĺžka trasy je približne 5 km, preto odporúčame pevnú turistickú obuv. Prechádzka sa začína pri informačnej tabuli v prírodnej rezervácii Sandberg.
Vstupné: 5 €
Vstupenky v predaji na GoOut.net.
Kapacita podujatia je obmedzená.

DEVÍN: ZA HRANICOU ZMYSLOV // podujatie pre nevidiacich a slabozrakých návštevníkov
2025-05-31 14:00 - 16:00 | Hrad Devín, Muránska 10, Bratislava, Slovakia (Slovak Republic)
Pozývame vás na podujatie pre nevidiacich a slabozrakých návštevníkov k výstave Pozor, hranica! Odborný výklad doplnený o prvky haptického vnímania predmetov vám priblíži atmosféru obdobia železnej opony. Podujatie je pripravené v spolupráci s Úniou nevidiacich a slabozrakých Slovenska a Ústavom pamäti národa.
Kapacita podujatia je obmedzená: 20 ľudí
Vstupné: základné 5 € / zľavnené 3 € (sprievod: 3 €)
Vstupenky v predaji v pokladnici hradu Devín a na GoOut.net.

RYTIERI NA DEVÍNE // KNIGHTS AT DEVÍN
2025-06-07 10:00 - 19:00 | Hrad Devín, Muránska 10, Bratislava, Slovakia (Slovak Republic)
V júni odštartujeme našu rytiersku sezónu roku 2025 na hrade Devín. V prvú júnovú sobotu sa pomyselným strojom času vrátime do obdobia stredoveku. Čo všetko vás čaká?
10,00 – Otvorenie brán hradu Devín
11,00 – Otvárací ceremoniál plný šermu a lukostreľby
12,00 – Predstavenie „Božie súdy“
Ako sa v stredoveku riešili súdne spory? Napríklad aj súbojmi na život a na smrť.
13,00 – Orientálne tance
Tance s atmosférou bájneho orientu so závojmi či šabľami.
14,00 – Predstavenie „Tajomstvo slovanského meča“
Príbeh zo slovanského prostredia, ktorý súvisí s archeologickým nálezom starého meča.
15,00 – Rozprávkový príbeh o rytierovi Samovi
Bábkové divadlo o putovaní rytiera a jeho kamaráta – zajačika.
16,00 – Turnaj odvážnych
Stredovekom inšpirovaný rozprávkový príbeh, kde sa o ruku krásnej princeznej uchádzajú udatní rytieri na koňoch ale aj zlý a nikým nepozvaný rytier.
17,30 – Recitál dobovej hudby, prózy a poézie
Výber prózy a poézie v podaní šermiarskeho majstra Petra Kozu doplnený o živý hudobný podklad z daného obdobia.
18,30 – Záverečný ceremoniál plný šermiarskych súbojov, tanca a vlajúcich zástav
19,00 – Ukončenie podujatia a uzavretie hradu
Počas celého dňa budú k dispozícii všakovaké zábavky a kratochvíle:
strelnica s lukmi, kušami a vrhaním nožov
vozenie sa na živom a drevenom koni
detský kútik s rôznymi hrami (katapult, chodúle, hádzanie na jednorožca krúžkami, hádzanie krúžkov na meče, hádzanie loptičiek do draka)
remeselné a predajné stánky, stánok s občerstvením
Po zakúpení lístka si okrem vystúpení môžete pozrieť aj celý areál hradu so všetkými jeho krásnymi zákutiami a zaujímavými expozíciami.
Organizátorom podujatia je šermiarska skupina TOSTABUR v spolupráci s Múzeom mesta Bratislavy.
Vstupenky: základné: 12€ / zľavnené: 6€ / veľké rodinné (2 dospelí a 1-3 deti): 27€ / malé rodinné (1 dospelý a 1-2 deti): 15€
Vstupenky: v predaji v pokladnici hradu Devín / online na webe hraddevin.mmb.sk
Organizátor má právo vyžiadať si k nahliadnutiu doklad, ktorý oprávňuje kupca na kúpu zľavneného lístka (napr. študentská karta ISIC, seniori občiansky preukaz).
EN
In June, we’re kicking off our 2025 knightly season at Devín Castle. On the first Saturday of June, we’ll travel back in time to the Middle Ages. What awaits you? An opening ceremony full of sword fighting and archery, the show “God’s Judgments”, oriental dances, a recital of period music, prose, and poetry— and much more!
The event is organized by the historical fencing group TOSTABUR in cooperation with the Bratislava City Museum.
Admission: Standard: €12 / Discounted: €6 / Large family ticket (2 adults and 1–3 children): €27 / Small family ticket (1 adult and 1–2 children): €15
Tickets: Available at the Devín Castle ticket office or online at hraddevin.mmb.sk
The organizer reserves the right to request proof of eligibility for discounted tickets (e.g., ISIC student card, ID for seniors).

SÚTOK // multižánrový festival Múzea mesta Bratislavy
2025-06-14 10:00 - 22:00 | Hrad Devín, Muránska 10, Bratislava, Slovakia (Slovak Republic)
∼ SÚTOK ∼ kde história, umenie a príroda prúdia spolu ∼
Ikonický hrad Devín. Miesto, kde sa stretávajú rieky Dunaj a Morava. Práve tu ožije festival SÚTOK už 14. 6. 2025. Predstavujeme nový multižánrový festival Múzea mesta Bratislavy. Na hrade Devín sa 14. júna prepojí spoznávanie histórie s udržateľnosťou, hudbou a zábavou.

∼ ČO VÁS ČAKÁ ∼ Ponorte sa do pútavých prednášok, diskusií, komentovaných prehliadok a interaktívnych workshopov, vďaka ktorým spoznáte nielen históriu hradu Devín, ale aj jeho kultúrny význam.
Zažite podmanivé hudobné vystúpenia vrátane headlinera FVLCRVM, Ktorý predstaví svoju šou v kulisách úžasných výhľadov a hradieb.
Súčasťou festivalu bude aj diskusia o význame hradu Devín v našej kultúre a o tom, ako formoval a stále formuje naše vnímanie národnej identity. Rozoberieme aj aktuálnu tému – aký bol a aký bude devínsky amfiteáter. Nebude chýbať ani komunitný rozmer – ochutnávky lokálneho vína a devínskeho ríbezláka v originálnom Ríbezbare.
Pre rodiny s deťmi budú pripravené hry a tvorivé aktivity. Čakajú na vás aj relaxačné zóny v prírode, kde si môžete užiť festivalovú atmosféru v pokoji a pohodlí. Zapíšte si do kalendára dátum 14. 6. a sledujte nás pre ďalšie informácie.

Celkový program predstavíme už čoskoro na webstránke festivalu.
Lístky si môžete zakúpiť tu.

Hlavný mediálny partner: Denník SME
Mediálni partneri: Rádio FM, Rádio Devín, Historická Revue, Kapitál, StartItUp.sk, Interez.sk, IN.BA, Citylife.sk

Cyrilometodské dobové slávnosti v Devíne // zážitkové podujatie
2025-06-21 10:00 - 17:00 | Hrad Devín, Muránska 10, Bratislava, Slovakia (Slovak Republic)
V sobotu 21. júna sa hrad Devín stane súčasťou podujatia venovaného tradícii a odkazu sv. Cyrila a Metoda. Tešiť sa môžete na program plný hudby, remesiel a aktivít pre deti. Múzeum mesta Bratislavy sa zapojí komentovanou prehliadkou a workshopom. Príďte stráviť deň plný zaujímavých zážitkov!
TEPANÉ PRÍBEHY: PLAKETA AKO Z DÁVNYCH ČIAS
Vráťte sa s nami do čias dávnych Slovanov a objavte krásu ranostredovekých kovových plakiet, aké poznáme napríklad z Bojnej. Počas tohto tvorivého workshopu sa deti zoznámia s technikou kovotepectva – vlastnoručne si vytvoria jednoduchú plaketu z plechového kruhu pomocou paličky a vlastnej fantázie.
Na mieste budú pripravené obrázky historických plakiet a ďalších motívov ranostredovekého umenia, ktoré poslúžia ako inšpirácia. Malí tvorcovia tak budú môcť nielen rozvíjať svoje zručnosti, ale aj spoznať kus našej histórie hravou a zážitkovou formou.
Workshop sa bude konať v priestoroch Výstavného pavilónu na hrade Devín.
S platnou vstupenkou (podľa nášho aktuálneho cenníka) na hrad Devín je workshop zdarma.
Bohatý sprievodný program sa bude už tradične odohrávať na námestí pred domom kultúry, v kostole, na záhrade kostola či na hrade Devín. Viac informácií o celom programe nájdete tu.
Organizátori: Cyrilo-metodská cesta, MČ Devín, Bratislavský kraj, Slovenský dom Centrope, Múzeum mesta Bratislava

Cyrilometodské dobové slávnosti v Devíne // komentovaná prehliadka
2025-06-21 13:00 - 15:00 | Hrad Devín, Muránska 10, Bratislava, Slovakia (Slovak Republic)
V sobotu 21. júna sa hrad Devín stane súčasťou podujatia venovaného tradícii a odkazu sv. Cyrila a Metoda. Tešiť sa môžete na program plný hudby, remesiel a aktivít pre deti. Múzeum mesta Bratislavy sa zapojí komentovanou prehliadkou a workshopom. Príďte stráviť deň plný zaujímavých zážitkov!
PREČO PRÁVE DEVÍN?
Komentovaná prehliadka vás zavedie na zaujímavé miesta hradu Devín, ktorý v 19. storočí zohral významnú úlohu ako zdroj inšpirácie pre básnikov, spisovateľov, umelcov a predstaviteľov národného obrodenia.
Prečo sa práve Devín stal symbolickým miestom pre štúrovcov? A aký význam mu pripisovali v čase národného obrodenia? V sprievode historika Mgr. Erika Koncza z Historického ústavu SAV sa pozrieme na to, ako sa predstavy o minulosti prepájali s týmto konkrétnym miestom, ktoré podnecovalo záujem o históriu aj národnú identitu.
Vstup zadarmo s rezerváciou cez GoOut.net.
Bohatý sprievodný program sa bude už tradične odohrávať na námestí pred domom kultúry, v kostole, na záhrade kostola či na hrade Devín. Viac informácií o celom programe nájdete tu.
Organizátori a spoluorganizári: Cyrilo-metodská cesta, MČ Devín, Bratislavský kraj, Slovenský dom Centrope, Múzeum mesta Bratislava

JOGA NA DEVÍNE // zážitkové podujatie
2025-07-09 19:30 - 21:00, 2025-07-16 19:30 - 21:00, 2025-07-30 19:00 - 20:30, 2025-08-06 19:00 - 20:30 | Hrad Devín, Muránska 10, Bratislava, Slovakia (Slovak Republic)
Zažite večer plný pokoja a vedomého pohybu priamo na hrade Devín.
Počas vybraných letných termínov si budete môcť oddýchnuť pri jemnom pohybe a krátkej meditácii.
V sprievode pomalého „flow“ cvičenia uvoľníte telo aj myseľ – necháte stíchnuť myšlienky, spomaliť dych a precítite prítomný okamih. Na hrade Devín si spoločne vychutnáme západ slnka, prehĺbime dych a uvoľníme telo.
Partnerom podujatia je Yoga House.
Vstupné: 8 €, na mieste 10 €
Vstupenky v predaji v pokladnici hradu Devín aj na vstupenky.mmb.sk

POVOZNÍK SMRTI x KRAGROWARGKOMN & JORI JOSIPHSON // letné kino + hudba
2025-07-18 20:30 - 22:30 | Hrad Devín, Muránska 10, Bratislava, Slovakia (Slovak Republic)
Počas letnej sezóny 2025 prinášame na hrad Devín jedinečné filmové večery.
Švédsky Povozník smrti už viac ako sto rokov fascinuje divákov*čky svojím príbehom o smrti, pokání a nádeji. Témami o nadobúdaní stratenej dôvery a obnovení rozpadnutých vzťahov má stále čo ponúknuť aj dnes. V rámci projektu Tiché noci na Devíne, ktorý podporil Fond na podporu umenia, ho hudobne doplnia experimentátor Jori Josiphson so svojou symbiózou elektronického a akustického zvuku a temný Kragrowargkomn. Ako sa im podarilo preniknúť do špecifickej atmosféry filmu?
Príďte si túto unikátnu kombináciu vychutnať v magických kulisách devínskeho hradu po západe slnka.
Podujatie prinášame v spolupráci s Film Europe a Hradby Samoty.
Vstupné: 12 €, na mieste 15 €
Vstupenky v predaji online na vstupenky.mmb.sk

BÁBKOVÉ DIVADLO: KOLOBEH VODY // divadelné predstavenie
2025-07-20 10:30 - 11:30 | Hrad Devín, Muránska 10, Bratislava, Slovakia (Slovak Republic)
Na Devíne ožíva rozprávkový svet, kde aj kvapka vody môže zmeniť veľké veci.
Malá Kvapka Medarda sa zúčastní na vodných pretekoch – ale namiesto víťazstva sa rozhodne pomáhať. Uhasí požiar, napojí smädných a roztočí vodný mlyn. Hoci nevyhrá súťaž, získa to najcennejšie: medailu za pomoc druhým. Bábkové divadlo s pesničkami vtiahne deti do sveta dobrodružstva, empatie a zázrakov prírody. Inšpiratívne, zábavné a ekologicky hravé!
Podujatie organizujeme v spolupráci s občianskym združením Divadlo na hojdačke.
Rodinný program je vhodný pre rodiny s deťmi vo veku 3 – 10 rokov.
Vstupné: 4 €
Vstupenky v predaji v pokladnici hradu Devín a online na vstupenky.mmb.sk

LETNÉ KINO NA HRADE DEVÍN: NENÁVISŤ // filmové premietanie
2025-07-23 21:00 - 23:00 | Hrad Devín, Muránska 10, Bratislava, Slovakia (Slovak Republic)
V letnej sezóne 2025 prináša MMB na hrad Devín filmové večery, počas ktorých zažijú návštevníci a návštevníčky nočnú atmosféru hradu pri premietaní filmovej snímky.
24 hodín v živote troch mladých mužov na francúzskom predmestí deň po násilnej vzbure. Žid Vinz, Afričan Hubert a Arab Saïd bezcieľne trávia svoje dni v betónovom prostredí predmestia a dávajú francúzskej imigrantskej populácii ľudské tváre. Nenávisť, míľnik francúzskej kinematografie, je odvážnym, znepokojivým a vizuálne výbušným pohľadom na štvrť „banlieue“ na predmestí Paríža.
NENÁVISŤ, Mathieu Kassovitz, Francúzsko, 1995, 98 min
Podujatie prinášame v spolupráci s Film Europe
Vstupné: 8 €, na mieste 10 €
Vstupenky v predaji online na vstupenky.mmb.sk

STANOVAČKA NA HRADE // pod hviezdami Devína // naplnená kapacita
2025-07-25 19:00 - 2025-07-26 07:00 | Hrad Devín, Muránska 10, Bratislava, Slovakia (Slovak Republic)
Zažite noc, ktorú si vaše deti budú pamätať navždy!
Devín ponúka dobrodružstvo plné aktivít vrátane tvorivého čítania, pátracej nočnej hry a malého občerstvenia. V programe sa ponoríme do pokojnej atmosféry večerného hradu, kde budeme jeho jediní návštevníci. Spolu si prečítame príbeh o slonovi a mravcovi, v ktorom zistíme, že aj rozdielni spojenci dokážu spolu veľké veci – ako kedysi na Devíne Germáni a Rimania. Zažite Devín v úplne novom svetle – tichý, večerný, tajomný. Pre rodiny, ktoré túžia po zážitku.
Nepremeškajte toto dobrodružstvo!
Rodinný program je vhodný pre rodiny s deťmi vo veku 5 – 10 rokov.
Kapacita podujatia je naplnená.
Vstupné: Malá rodinná vstupenka (max. 3 osoby) 35 € a veľká rodinná vstupenka (max. 5 osôb) 55 €
Vstupenky v predaji v pokladnici hradu Devín a online na webe hraddevin.mmb.sk
Priebeh podujatia:
19:00 – Príchod na Devín a stavanie stanov
Stan si, prosím, prineste vlastný
19:00 – 20:30 – Opekanie špekačiek a spoločná večera pri ohni
V prípade špeciálnych diét, intolerancií alebo vegetariánskych preferencií odporúčame priniesť si vlastné jedlo. Oheň, špekačky, horčica a chlieb budú pripravené.
20:30 – Tvorivé čítanie s Miriam Halamičkovou
Spoločne si prečítame príbeh Slon a mravec.
22:00 – Nočná pátracia hra po hrade Devín
S baterkami v ruke budeme hľadať stopy objavovať málo známe zákutia hradu.
23:00 – Nočný pokoj a prenocovanie v stanoch
7:00 – Raňajky a rozlúčka
Jednoduché raňajky (pečivo, ovocie, čaj, káva) budú pripravené pre každého účastníka.

RYTIERI NA DEVÍNE // historický festival
2025-08-02 10:00 - 19:00 | Hrad Devín, Muránska 10, Bratislava, Slovakia (Slovak Republic)
V prvú augustovú sobotu sa na Devíne môžete preniesť do čias dvorných dám, rytierov, landsknechtov a ich turnajov.
Program pripravený skupinou Tostabur je plný šermu a lukostreľby, napínavých vystúpení a tematických scén. Uvidíte tance aj súboje inšpirované tajomným Orientom a v dramatickom predstavení Božie súdy sa dozviete, ako sa kedysi rozhodovalo o vine a nevine – zbraňami.
Deň plný dobrodružstiev prinesie aj rozprávkový príbeh rytiera Sama, bábkové predstavenie pre najmenších a veľkolepý súboj rytierov o srdce princeznej na koňoch i mečmi. Deň zakončí recitál dobovej hudby a poézie a záverečný ceremoniál plný šermiarskych súbojov a tanca.
Okrem vystúpení vás čakajú aj zábavky pre deti, jazda na koni, stredoveká strelnica, remeselné stánky aj chutné občerstvenie. Celý areál hradu bude otvorený na objavovanie.
Vstupné: základné: 12€ / zľavnené: 6€ / veľké rodinné (2 dospelí a 1-3 deti): 27€ / malé rodinné (1 dospelý a 1-2 deti): 15€
Vstupenky v predaji v pokladnici hradu Devín a online na webe hraddevin.mmb.sk

HISTORICKÝ ŠERM NA HRADE DEVÍN // zážitkové podujatie
2025-08-03 14:00 - 16:00 | Hrad Devín, Muránska 10, Bratislava, Slovakia (Slovak Republic)
Ako sa bojuje mečom bez toho, aby ste sa zranili? Čo všetko stojí za scénickým duelom a kde sa končí divadlo a začína sa technika? Príďte to zistiť priamo na hrad Devín!
Pozývame vás na otvorený tréning historického šermu pod vedením skúsených šermiarov zo skupiny Manu Forti. Tréning je rozdelený do štyroch paralelných častí:

techniky šermu so zameraním na jednoručný meč,

nácvik scénických duelov, kde technika ožíva v pohybe,

sparring – praktické preverenie zručností aj za účasti hostí z iných šermiarskych skupín,

interaktívna zóna pre divákov, kde si môžete vyskúšať základy šermu pod dohľadom trénera.

Program je vhodný pre úplných začiatočníkov, mierne pokročilých aj zvedavcov z radov verejnosti. Nemusíte mať žiadne skúsenosti – stačí chuť objaviť niečo nové alebo sa len prísť pozerať a nasať atmosféru šermu na pôsobivom mieste s výhľadom.
Vstup na podujatie je možný s platnou vstupenkou na hrad Devín alebo online na vstupenky.mmb.sk

LETNÉ KINO NA HRADE DEVÍN: MAČACIA ODYSEA // filmové premietanie
2025-08-13 20:30 - 22:30 | Hrad Devín, Muránska 10, Bratislava, Slovakia (Slovak Republic)
V letnej sezóne 2025 prináša MMB na hrad Devín filmové večery, počas ktorých zažijú návštevníci a návštevníčky nočnú atmosféru hradu pri premietaní filmovej snímky.
Mačacia odysea, Gints Zilbalodis, Lotyšsko, Francúzsko, Belgicko, 2024, 85 min
Zdá sa, že svet sa blíži ku koncu, plný pozostatkov ľudskej prítomnosti. Mačka je samotárske zviera, ale keď jej domov zničí veľká povodeň, nájde útočisko na lodi obývanej rôznymi druhmi, s ktorými sa musí spojiť napriek vzájomným odlišnostiam. Na osamelej lodi, ktorá sa plaví mystickou zaplavenou krajinou, sa vyrovnávajú s výzvami a nebezpečenstvami, ktoré prináša adaptácia na tento nový svet. Nechajte sa unášať krásnym príbehom. Bez slov.
Podujatie je organizované v spolupráci s FilmEurope.
Vstupné: dospelí 8 €/deti do 15 rokov 4 €, na mieste dospelí 10 €/deti do 15 rokov 5 €
Vstupenky v predaji online a na vstupenky.mmb.sk.

SUN(DJ)SET : DJ VESNU // hudba na hradbách
2025-08-16 19:00 - 21:00 | Hrad Devín, Muránska 10, Bratislava, Slovakia (Slovak Republic)
SUN(DJ)SET: DJ VESNU
DJ set priamo na hrade Devín pri západe slnka. Spojenie hudby a výnimočného miesta, kde sa večerná atmosféra stretáva s elektronikou. Príď si užiť letný večer inak – pod holým nebom, s výhľadom a dobrým zvukom.
Snovú výpravu po rozľahlých končinách techna, tech housu a nu disca prinesie na hrad Devín DJ Vesnu. Vo svojom sete prepláva spolu s publikom cez hlboké temné beaty so štipkovou melanchólie do hravých vôd, ktoré prinesú nečakanú radosť a potešenie. Vesnu sa na mieste spojenia krajín, riek aj kultúr pokúsi prekonať hudbou zbytočné hranice medzi nami. A hravou elektronikou pripomenie, že jediné, čo máme, je tento moment.
Vstupné: 8 €, na mieste 10 €
Vstupenky v predaji online na vstupenky.mmb.sk.
